- tushganda yoki tushish xavfi mavjud bo'lganda, 'Buyurtmachi'operatsiyani o'rganish maqsadida qo'shimcha ma'lumotlarni so'rash, operatsiyani chegaralash, cheklash (rad etish) va (yoki) amalga oshirayotgan operatsiyalar mijozning anketasidagi profiliga nomuvofiq bo'lgan hollarda, xizmat ko'rsatishni rad etish va mazkur Kelishuvni bir tomonlama bekor qilish huquqiga ega.
- 9.4. Mazkur shartnomaning Tomoni (benefitsiarlar, boshqa bog'liq shaxslar hamda Kontragentlar, shu jumladan bitimning boshqa har qanday ishtirokchisi) muzlatilgan mablag'lari, shu jumladan amalga oshirilgan tegishli xarajatlari bo'yicha 'Buyurtmachi'ga nisbatan hech qanday moliyaviy e'tirozlari mavjud emas.
- 10. Fors - major holatlari
- 10.1. Agar ushbu Shartnoma imzolangandan so'ng, Tomonlarning erki va istagiga bog'liq bo'lmagan hamda oldindan ko'ra bilish yoki oldini olib bo'lmaydigan, favqulodda vaziyatlar oqibatidagi yengib bo'lmas kuch tufayli Tomonlar mazkur Shartnoma bo'yicha olgan majburiyatlarini qisman yoki to'liq bajara olmasalar (fors-major), buning uchun ular javobgar bo'lmaydilar.
- 10.2. Quyidagilar favqulodda vaziyatlar (fors-major) bo'lib hisoblanadi: suv toshqini, yong'in, zilzila, portlash, bo'ron, yer ko'chkisi, epidemiya va boshqa tabiat hodisalari, urush yoki harbiy harakatlar, fuqarolik tartibsizliklari, terrorchilik harakatlari.
- 10.3. Fors-major holatlari yuzaga kelganda majburiyatlar bajarish muddati bunday holatlar va ularning oqibatlari davom etgan vaqtga mutanosib ravishda kechiktiriladi.
- 10.4. Tomonlar fors-major holatlari vujudga kelganligi va tugaganligi haqida zudlik bilan bir- birlarini yozma ravishda xabardor qilishlari lozim.
- 10.5. Fors-major holatiga asoslanayotgan taraf, vakolatli davlat idorasining bunday holatlarni vujudga kelganligini tasdiqlovchi tegishli hujjatini taqdim etishi shart.
- 11. Shartnomani bekor qilish va muddatidan oldin bekor qilish tartibi
- 11.1. Mazkur Shartnoma Tomonlarning o'zaro roziligi (tomonlar bir-birlarini rasman ogohlantirgan holda birgalikda imzolanadigan hujjat asosida) hamda bir tomonning tashabbusi bilan bekor qilinishi mumkin (5-ilova).
- 11.2. Mazkur Shartnomani bekor qilish tashabbusini bildirgan Tomon bu haqda boshqa Tomonni shartnomaviy munosabatlar tugatilishi (xizmatlar bajarilishi to'xtalishi) to'g'risida kamida 15 (o'n besh) ish kun oldin yozma ravishda xabardor qilishi lozim (6-Ilova).
- 11.3. Ushbu Shartnomani bekor qilish to'g'risida xabarnoma olingan kundan boshlab, 'Ijrochi' xizmatlarni bajarishni davom ettirishga, 'Buyurtmachi' esa 'Ijrochi'dan xizmatlar bajarilishini talab qilishga haqli emas.
- 11.4. Ushbu holatda 'Ijrochi' xabarnoma olingan kunga qadar bajarilgan xizmatlar, ko'rilgan choralar, va/yoki amalda bajarilgan xizmatlar uchun 'Buyurtmachi' tomonidan to'lanishi lozim bo'lgan haq miqdori bo'yicha topshirish-qabul qilish dalolatnomasini tayyorla b, 'Buyurtmachi'ga taqdim qiladi.
- 11.5. 'Ijrochi' tomonidan taqdim qilingan topshirish -qabul qilish dalolatnomasi asosida Tomonlar 'Ijrochi'ning amalda bajargan xizmatlari qiymatini aniqlaydi va ushbu Shartnomani bekor qilish to'g'risida tegishli hujjatlar rasmiylashtirilganidan so'ng 10 (o'n) ish kuni ichida yakuniy hisob- kitobni amalga oshirishi lozim.
- 12. Boshqa shartlar
- 12.1. Mazkur Shartnoma bo'yicha 'Ijrochi' tomonidan bajarilgan xizmatlar natijasidan har qanday shaklda foydalanish huquqi 'Buyurtmachi'ga tegishli bo'lib, 'Ijrochi' tomonidan xizmatlar natijasining uchinchi shaxslarga taqdim qilinishiga yo'l qo'yilmaydi.
- 12.2. Mazkur Shartnoma Tomonlar tarafidan imzolangan vaqtdan boshlab tuzilgan hisoblanadi va 2024 yilning 31 Dekabrga qadar amal qiladi (tomonlarning kelishuviga ko'ra 6 oy muddatgacha uzaytirilishi mumkin).